b'\n_START_ARTICLE_\nLangenuen\n_START_PARAGRAPH_\nLangenuen er et sund i Hordaland mellom \xc3\xb8yene Stord og Huftar\xc3\xb8y i Austevoll i vest, og Tysnes\xc3\xb8ya og Reksteren i Tysnes kommune i \xc3\xb8st. Sundet er 35\xc2\xa0km langt og strekker seg fra Halsn\xc3\xb8yfjorden ved innl\xc3\xb8pet til Hardangerfjorden i s\xc3\xb8r til Bj\xc3\xb8rnefjorden i nord. Mellom Stord og Huftar\xc3\xb8y kommer Selbj\xc3\xb8rnsfjorden inn fra vest._NEWLINE_Langs den nordlige delen av Langenuen g\xc3\xa5r et av de mest trafikkerte fergesambandene p\xc3\xa5 Europavei 39, mellom Sandvikv\xc3\xa5g p\xc3\xa5 Fitjar helt nord p\xc3\xa5 Stord til Halhjem i Os kommune. Fra Jektevik p\xc3\xa5 Stord g\xc3\xa5r det ferjesamband over Langenuen til Hodnanes p\xc3\xa5 Tysnes og til Huglo._NEWLINE_Statens vegvesen planlegger \xc3\xa5 bygge bru over Langenuen, fra Jektevik p\xc3\xa5 Stord til Hodnanes p\xc3\xa5 Tysnes. Den nye brua blir en del av prosjektet Ferjefri E39 som skal fjerne alle ferjestrekninger p\xc3\xa5 kyststamveien mellom Kristiansand og Trondheim.'